2. ลักษณะการประกอบธุรกิจ

2.1 ความเป็นมา

ในปี พ.ศ. 2432 บริษัท ซิงเกอร์แห่งสหรัฐอเมริกา ได้แต่งตั้งบริษัท เคียมฮั่วเฮง จำกัด
เป็นผู้จัดจำหน่ายจักรเย็บผ้าซิงเกอร์ในประเทศไทย ต่อมาในปี พ. ศ. 2448 บริษัท
ซิงเกอร์แห่งสหรัฐอเมริกา จึงได้ตั้งสาขาขึ้นในประเทศไทย ใช้ชื่อว่า บริษัท ซิงเกอร์ โซอิ้ง แมชีน
จำกัด วัตถุประสงค์เพื่อจำหน่ายจักรเย็บผ้า และผลิตภัณฑ์อื่นๆ
ที่เกี่ยวข้องกับจักรเย็บผ้าที่นำเข้ามาจากต่างประเทศ บริษัทได้ริเริ่มนำเอาบริการเช่าซื้อ
โดยผ่อนชำระเป็นงวดมาใช้ครั้งแรกในปี 2468 และบริการดังกล่าวนี้
ได้กลายเป็นลักษณะประจำของซิงเกอร์ทั้งในประเทศไทย และประเทศต่างๆ ในเอเชีย
นับแต่นั้นมาตลอดระยะเวลา 50 ปีเศษ บริษัทคงจำหน่ายเฉพาะจักรเย็บผ้า
และผลิตภัณฑ์เกี่ยวกับจักรเย็บผ้าเท่านั้น จนกระทั่งปี 2500
บริษัทจึงได้เริ่มจำหน่ายเครื่องใช้ไฟฟ้าในครัวเรือนโดยเริ่มจากตู้เย็นเป็นอันดับแรก ต่อมาเมื่อวันที่
24 พฤศจิกายน 2512 จึงได้มีการจดทะเบียนก่อตั้ง "บริษัท ซิงเกอร์ประเทศไทย จำกัด"
เป็นบริษัทจำกัดภายใต้กฎหมายไทย เพื่อเข้ารับช่วงธุรกิจของ "บริษัท ซิงเกอร์ โซอิ้ง แมชีน
จำกัด" ซึ่งหยุดดำเนินกิจการในระยะเวลาต่อมา โดยมีทุนจดทะเบียนแรกเริ่ม 60 ล้านบาท
ปัจจุบันบริษัทมีทุนจดทะเบียน 270 ล้านบาท เป็นทุนที่เรียกชำระเต็มมูลค่าหุ้นแล้ว 270 ล้านบาท
และบริษัทได้รับอนุญาตให้เข้าเป็นบริษัทจดทะเบียนในตลาดหลักทรัพย์แห่งประเทศไทย ในปี 2527
ในวันที่ 4 มกราคม 2537 บริษัทได้ทำการจดทะเบียนแปรสภาพเป็น "บริษัทมหาชนจำกัด"
ตั้งแต่แรกตั้งบริษัทจนถึงปัจจุบันบริษัทได้ประกอบธุรกิจด้วยความซื่อสัตย์ สุจริต รับผิดชอบต่อสังคม
มีส่วนร่วมในการพัฒนาเศรษฐกิจของประเทศไทย และเมื่อวันที่ 24 พฤษภาคม พ.ศ. 2547
ถือเป็นวาระอันเป็นมหามงคลอย่างยิ่ง เมื่อพระบาทสมเด็จพระเจ้าอยู่หัวทรงพระกรุณาโปรดเกล้าฯ
พระราชทานตราตั้ง (พระครุฑพ่าห์) ให้ บริษัท ซิงเกอร์ประเทศไทย จำกัด (มหาชน)
นับเป็นเกียรติประวัติและเป็นสิริมงคลสูงสุดแก่บริษัท และพนักงานทุกท่าน

2.2 ลักษณะการประกอบธุรกิจของบริษัทและบริษัทย่อย

บริษัท ซิงเกอร์ประเทศไทย จำกัด (มหาชน) เป็นผู้จำหน่ายผลิตภัณฑ์ภายใต้เครื่องหมายการค้า
“ซิงเกอร์” เช่น จักรเย็บผ้า เครื่องใช้ไฟฟ้าภายในบ้านต่างๆ
นอกจากนี้ยังจำหน่ายสินค้าเชิงพาณิชย์ เช่น เครื่องมือและอุปกรณ์ทางการเกษตร
ตู้เติมเงินโทรศัพท์มือถือออนไลน์ ตู้เติมน้ำมันแบบหยอดเหรียญ และเครื่องทำน้ำหวานเกล็ดหิมะ
เพื่อสนองตอบต่อความต้องการของลูกค้าได้อย่างครอบคลุม และหลากหลายทั้งกลุ่มลูกค้าบ้าน
และกลุ่มลูกค้าเชิงพาณิชย์

การขายตรงแบบเช่าซื้อโดยผ่านเครือข่ายซิงเกอร์มากกว่า 3,500 คน กระจายตามสาขามากกว่า
200 สาขาทั่วประเทศไทย ซึ่งถือว่า บริษัทมีเครือข่ายการกระจายสินค้า จักรเย็บผ้า
เครื่องใช้ไฟฟ้าภายในบ้าน และสินค้าเชิงพาณิชย์ที่ครอบคลุมไปทั่วทุกภาคในประเทศไทย

สำหรับสินค้าซิงเกอร์สามารถแบ่งแยกเป็น 2 กลุ่มผลิตภัณฑ์ดังนี้ :-

ผลิตภัณฑ์สำหรับกลุ่มครัวเรือน ได้แก่:-

  • ผลิตภัณฑ์จักรเย็บผ้า เช่น จักรเย็บผ้า เข็มจักร น้ำมันหล่อลื่นอเนกประสงค์ชนิดหยอด
  และแบบสเปรย์พ่น กรรไกร เป็นต้น

  • ผลิตภัณฑ์กลุ่มเครื่องใช้ไฟฟ้าในครัวเรือน เช่น ตู้เย็น เครื่องซักผ้า เตาแก๊ส
  เครื่องปรับอากาศ เตาไมโครเวฟ เป็นต้น

  • ผลิตภัณฑ์กลุ่มภาพ และเสียง เช่น โทรทัศน์จอแบน (CRT TV) โทรทัศน์ดาวเทียม (TV
  Satellite) แอลซีดี ทีวี (LCD TV) และแอลอีดี ทีวี ดาวเทียม (LED TV-SAT)
  เครื่องเล่นดีวีดี และเครื่องเสียงสเตอริโอ เป็นต้น

ผลิตภัณฑ์เชิงพาณิชย์ ได้แก่:-

• ผลิตภัณฑ์เชิงพาณิชย์ เช่น ตู้แช่แข็ง ตู้แช่เครื่องดื่ม ตู้แช่ไวน์ ตู้แช่เบียร์
ตู้เติมเงินโทรศัพท์มือถือออนไลน์ ตู้เติมน้ำมันแบบหยอดเหรียญ และเครื่องทำน้ำหวานเกล็ดหิมะ
เป็นต้น

• สินค้าเครื่องมือทางการเกษตร เช่น เครื่องสูบน้ำ เครื่องยนต์อเนกประสงค์
เครื่องพ่นยาสะพายหลัง

ภายใต้เครื่องหมายการค้า "ซิงเกอร์" บริษัทจำหน่ายผลิตภัณฑ์ทั้งในระบบเงินสด
และระบบเงินผ่อนในรูปแบบการขายตรง ผ่านเครือข่ายร้าน พนักงานขายของบริษัท
และผ่านผู้แทนจำหน่ายซึ่งกระจายอยู่ทั่วประเทศ สินค้าส่วนใหญ่ที่บริษัทซิงเกอร์จำหน่าย
บริษัทจะใช้วิธีผลิตแบบ OEM (Original Equipment Manufacturer)
โดยการสั่งให้ผู้ผลิตภายในประเทศผลิตให้เกือบทั้งหมด

โครงการผลิตภัณฑ์ใหม่

บริษัทได้ให้ความสำคัญในการพัฒนาผลิตภัณฑ์ใหม่ หรือนวัตกรรมใหม่ๆ
เพื่อตอบสนองความต้องการของผู้บริโภค ตลอดจนเทคโนโลยีที่มีความก้าวหน้าไปอย่างไม่หยุดยั้ง
ในช่วงปีที่ผ่านมาบริษัทได้แนะนำผลิตภัณฑ์ใหม่ๆ ออกสู่ตลาดเพื่อตอบสนองนโยบาย
และกลยุทธ์ที่จะขยายธุรกิจเข้าสู่กลุ่มผู้ประกอบการรายย่อยให้มากขึ้น โดยเฉพาะร้านค้าปลีก
ร้านโชห่วย ที่มีอยู่จำนวนมากทั่วประเทศนับหลายแสนราย
บริษัทมีเป้าหมายที่จะยกระดับผู้ประกอบการรายย่อยเหล่านี้ให้มีผลประกอบการดีขึ้น
และสามารถแข่งขันกับผู้ประกอบการรายใหญ่ได้ โดยการสนับสนุนของซิงเกอร์

ในปีที่ผ่านมาบริษัทได้แนะนำสินค้าใหม่ เช่น ตู้เติมน้ำมันแบบหยอดเหรียญ
ซึ่งได้เริ่มทดลองจำหน่ายในเดือนมีนาคม
โดยมีวัตถุประสงค์เพื่อทดแทนการจำหน่ายน้ำมันในพื้นที่ที่ห่างไกลจากปั๊มน้ำมันที่ต้องจำหน่ายน้ำมันผ่านปั๊มหลอด
หรือน้ำมันบรรจุขวดซึ่งไม่ปลอดภัย ไม่ได้มาตรฐานชั่งตวงวัด
ด้วยตู้เติมน้ำมันแบบหยอดเหรียญที่ได้มาตรฐานจากสำนักงานชั่งตวงวัด
มีมาตรฐานความปลอดภัยที่สูงกว่า
ไม่ต้องจ้างพนักงานเฝ้าเครื่องซึ่งช่วยลดภาระค่าใช้จ่ายของเจ้าของเครื่องได้
นอกจากนี้แล้วเครื่องนี้สามารถรับได้ทั้งการหยอดเหรียญหรือธนบัตรอีกด้วย

นอกจากนี้แล้วบริษัทยังได้นำเครื่องทำน้ำหวานเกล็ดหิมะออกจำหน่ายในช่วงไตรมาสสุดท้าย
โดยบริษัทเห็นถึงโอกาส และช่องว่างในตลาด
เครื่องทำน้ำหวานเกล็ดหิมะยังไม่มีใครทำตลาดอย่างจริงจัง หาซื้อได้ยาก และมีราคาสูง
รวมทั้งยังไม่มีผู้จำหน่ายรายใดที่ให้บริการเงินผ่อนเลย
ดังนั้นบริษัทจึงตัดสินใจเปิดตลาดผลิตภัณฑ์นี้เพื่อยกระดับ และสร้างรายได้ให้กับกลุ่มลูกค้าเชิงพาณิชย์
ให้สามารถแข่งขันกับร้านสะดวกซื้อสมัยใหม่ได้ ซึ่งผลิตภัณฑ์ใหม่เหล่านี้จะช่วยขยายฐานลูกค้า
และเพิ่มรายได้จากการขายให้บริษัทได้มากขึ้น

ช่องทางการขาย และกลยุทธ์ในการขยายตลาดสู่ผู้ประกอบการ

บริษัทได้ปรับกลยุทธ์ และโมเดลธุรกิจใหม่จากเดิมที่มุ่งเน้นไปที่กลุ่มลูกค้าครัวเรือนเป็นหลัก
มาเป็นกลุ่มลูกค้าเชิงพาณิชย์ให้มากขึ้น โดยจะเน้นการขายสินค้าให้ลูกค้านำไปสร้างอาชีพ
สร้างรายได้ เพื่อลดความเสี่ยงจากการพึ่งพาลูกค้าครัวเรือนเพียงกลุ่มเดียว

บริษัทได้หันมาจับกลุ่มลูกค้าร้านโชห่วยที่อยู่ในหมู่บ้านต่างๆ
ทั่วประเทศซึ่งคาดว่ามีจำนวนหลายแสนราย โดยแต่ละหมู่บ้านจะมีร้านค้าโชห่วยเฉลี่ย 10 - 20
ร้าน ซึ่งกลุ่มนี้เป็นกลุ่มเป้าหมายของบริษัท
และบริษัทได้ตั้งเป้าหมายที่จะเข้าไปช่วยยกระดับร้านโชห่วยเหล่านี้
ให้มีศักยภาพในการแข่งขันเพิ่มมากขึ้น

ผลิตภัณฑ์ที่บริษัทจำหน่ายให้กับลูกค้ากลุ่มนี้ได้แก่ ตู้แช่แข็ง ตู้แช่เครื่องดื่ม ตู้แช่ไวน์ ตู้แช่เบียร์
ตู้เติมเงินโทรศัพท์มือถือออนไลน์ ตู้เติมน้ำมันแบบหยอดเหรียญ เครื่องทำน้ำหวานเกล็ดหิมะ
และบริษัทจะเพิ่มผลิตภัณฑ์ในกลุ่มนี้ให้มากขึ้นเพื่อรองรับความต้องการของตลาดกลุ่มนี้ในอนาคต

บริษัทย่อย

• บริษัท ซิงเกอร์ (โบรคเกอร์) จำกัด

บริษัท ซิงเกอร์ (โบรคเกอร์) จำกัด
ประกอบธุรกิจตัวแทนขายกรมธรรม์ประกันชีวิตให้แก่บริษัทประกันภัย ในปัจจุบัน ได้แก่ บริษัท
เมืองไทยประกันชีวิต จำกัด (มหาชน) โดยให้พนักงานขายของบริษัท ซิงเกอร์ประเทศไทย จำกัด
(มหาชน) เฉพาะที่มีใบอนุญาตตัวแทนประกันชีวิตเป็นผู้ขายกรมธรรม์ให้แก่ลูกค้า

• บริษัท ซิงเกอร์เซอร์วิสพลัส จำกัด

  บริษัท ซิงเกอร์เซอร์วิสพลัส จำกัด (SSPL) เดิมชื่อบริษัท อุตสาหกรรมซิงเกอร์ (ประเทศไทย)
  จำกัด ซึ่งได้จดทะเบียนเปลี่ยนแปลงชื่อบริษัท เมื่อวันที่ 7 กันยายน 2555 มีทุนจดทะเบียน 5
  ล้านบาท เนื่องจากซิงเกอร์มีจุดแข็งของบริษัท คือเป็นแบรนด์ที่มีความจงรักภักดีสูง
  มีเครือข่ายการขายที่ครอบคลุมทั่วประเทศ เป็นผู้เชี่ยวชาญในการทำธุรกิจเช่าซื้อ
  การให้บริการหลังการขายถึงบ้าน จากจุดแข็งของซิงเกอร์ที่กล่าวมา
  โดยเฉพาะการให้บริการหลังการขายถึงบ้านที่ซิงเกอร์มีมาตลอด
  อีกทั้งยังมีบุคลากรที่มีความชำนาญในการซ่อมแซมเครื่องใช้ไฟฟ้าและอุปกรณ์ต่างๆ
  และได้สร้างความประทับใจให้กับลูกค้าจากการบริการมาอย่างยาวนาน
  จึงทำให้ซิงเกอร์ได้จัดตั้งบริษัท ซิงเกอร์เซอร์วิสพลัส จำกัด
  เพื่อดำเนินธุรกิจการให้บริการซ่อมแซมเครื่องใช้ไฟฟ้า และอุปกรณ์ต่างๆ ทุกชนิด ทุกยี่ห้อถึงบ้าน
  โดยปัจจุบันบริษัท ซิงเกอร์เซอร์วิสพลัส จำกัด ตั้งอยู่เลขที่ 8 หมู่ 4 ตำบลบางนมโค
  อำเภอเสนา จังหวัดพระครศรีอยุธยา
  มีศูนย์บริการที่เปิดดำเนินการแล้วในกรุงเทพและต่างจังหวัด จำนวน 7 ศูนย์บริการ
  และจะขยายไปในพื้นที่ทุกจังหวัดทั่วประเทศ ปัจจุบันมีพนักงานส่วนกลาง 41 คน และมีช่างบริการ
  181 คน เพื่อให้การบริการครอบคลุมทุกพื้นที่ทั่วประเทศ ซิงเกอร์มีความคาดหวังว่าภายใน 5 ปี
  จะขยายธุรกิจในการให้บริการซ่อมแซมเครื่องใช้ไฟฟ้า และอุปกรณ์ต่างๆ ภายในบ้าน (Home
  Service) และภายในสำนักงาน (Office Service) อีกด้วย

• บริษัท ซิงเกอร์ ลีสซิ่ง (ประเทศไทย) จำกัด

  บริษัท ซิงเกอร์ ลีสซิ่ง (ประเทศไทย) จำกัด (SLL)
  จากจุดแข็งของซิงเกอร์ที่มีความเชี่ยวชาญในการทำธุรกิจเช่าซื้อ ซิงเกอร์จึงได้จัดตั้ง บริษัท
  ซิงเกอร์ ลีสซิ่ง (ประเทศไทย) จำกัด ซึ่งเป็นบริษัทย่อยขึ้นโดยมี บมจ. ซิงเกอร์ประเทศไทย
  เป็นผู้ถือหุ้นรายใหญ่ เมื่อวันที่ 27 มิถุนายน 2555 ปัจจุบันมีทุนจดทะเบียนที่ชำระแล้วทั้งสิ้น 850
  ล้านบาท ตั้งอยู่เลขที่ 72 อาคาร กสท.(โทรคมนาคม) ชั้น 17 ถนนเจริญกรุง แขวงบางรัก
  เขตบางรัก กทม. เพื่อรับโอนธุรกิจและทรัพย์สินที่เกี่ยวกับบัญชีลูกหนี้เช่าซื้อสินค้าทั้งหมด
  และดำเนินธุรกิจเช่าซื้อสินค้าต่อจาก บมจ.ซิงเกอร์ประเทศไทย
  โดยได้รับอนุมัติจากที่ประชุมวิสามัญผู้ถือหุ้น เมื่อวันที่ 26 พฤศจิกายน 2555 ที่ผ่านมา
  อีกทั้งยังสามารถที่จะขยายธุรกิจเช่าซื้อไปยังสินค้าอื่นนอกเหนือจากสินค้าภายใต้แบรนด์ซิงเกอร์
  เพื่อเป็นการเตรียมความพร้อมกับการปรับเปลี่ยนธุรกิจในอนาคต
  โดยจะมีการตรวจสอบเครดิตลูกค้าได้ทั้งบุคคลธรรมดาและนิติบุคคลกับ บริษัท
  ข้อมูลเครดิตแห่งชาติ จำกัด (NCB) ด้วย ซึ่งบริษัท ซิงเกอร์ ลีสซิ่ง (ประเทศไทย) จำกัด
  ได้เข้าเป็นสมาชิกกับ NCB เมื่อวันที่ 23 มกราคม 2556

2.3 โครงสร้างรายได้

โครงสร้างรายได้ (รวมดอกเบี้ยรับฯ) ของบริษัทตามส่วนงานทางภูมิศาสตร์
และสายผลิตภัณฑ์แบ่งได้ดังต่อไปนี้ :-

(หน่วย: พันบาท)

+--------------------------------+------------+-----+----------+-----+
| มูลค่าการจำหน่ายในประเทศ          | 2555/2012  | %   | 2        | %   |
|                                |            |     | 554/2011 |     |
| แยกตามผลิตภัณฑ์                   |            |     |          |     |
+--------------------------------+------------+-----+----------+-----+
| เครื่องซักผ้า / Washing Machine    | 482,057    | 16  | 466,797  | 20  |
+--------------------------------+------------+-----+----------+-----+
| ตู้เย็น / Refrigerator            | 339,255    | 12  | 295,730  | 12  |
+--------------------------------+------------+-----+----------+-----+
| ตู้แช่ / Freezer                  | 566,633    | 19  | 406,761  | 17  |
+--------------------------------+------------+-----+----------+-----+
| โทรทัศน์ / Television            | 298,904    | 10  | 230,783  | 10  |
+--------------------------------+------------+-----+----------+-----+
| จักรเย็บผ้า / Sewing Machine      | 96,961     | 3   | 82,444   | 4   |
+--------------------------------+------------+-----+----------+-----+
| เครื่องปรับอากาศ / Air            | 442,820    | 15  | 314,926  | 13  |
| Conditioner                    |            |     |          |     |
+--------------------------------+------------+-----+----------+-----+
| ตู้เติมเงินโทรศัพท์มือถือ / ATVM       | 467,937    | 16  | 481,963  | 20  |
+--------------------------------+------------+-----+----------+-----+
| ตู้เติมน้ำมัน / Petrol Vending      | 123,527    | 4   | -        | -   |
| Machine                        |            |     |          |     |
+--------------------------------+------------+-----+----------+-----+
| รวมมูลค่าการจำหน่ายในประเทศ       | 2,818,094  | 95  | 2        | 96  |
|                                |            |     | ,279,404 |     |
+--------------------------------+------------+-----+----------+-----+
| ผลิตภัณฑ์อื่นในประเทศ               | 131,865    | 5   | 103,081  | 4   |
+--------------------------------+------------+-----+----------+-----+
| มูลค่าการจำหน่ายต่างประเทศ         | -          | -   | -        | -   |
+--------------------------------+------------+-----+----------+-----+
| รวมรายได้จากขายและดอกเบี้ยรับฯ     | 2,949,959  | 100 | 2        | 100 |
|                                |            |     | ,382,422 |     |
+--------------------------------+------------+-----+----------+-----+

  ------------------------------------------------ ----------- -----------
  อัตราการเพิ่ม ( ลด ) ของมูลค่าการจำหน่าย               2555/2012   2554/2011

                                                   23.82%      14.68%
  ------------------------------------------------ ----------- -----------

หมายเหตุ บริษัทดำเนินธุรกิจขายสินค้าในส่วนงานทางธุรกิจเดียว
และดำเนินธุรกิจในส่วนงานทางภูมิศาสตร์เดียวคือ

ในประเทศไทย ดังนั้นจึงมิได้มีการเสนอข้อมูลทางการเงินจำแนกตามส่วนงาน